130 साल में कांग्रेस ने देखे कई उतार-चढ़ाव
विधायक निवास पर मना कांग्रेस का स्थापना दिवस
भास्कर संवाददाता|हरदा
अखिल भारतीय राष्ट्रीय कांग्रेस देश की सबसे पुरानी राजनीतिक पार्टी हैै। 130 साल के लंबे कार्यकाल में कांग्रेस ने कई तरह के उतार-चढ़ाव देखे। यह बात वरिष्ठ नेता अजय शाह ने कांग्रेस की स्थापना दिवस के मौके पर सोमवार को विधायक डॉ. आरके दोगने के निवास पर आयाेजित कार्यक्रम में कही। उन्होंने कहा हरेक कार्यकर्ता को इस बात पर गर्व होना चाहिए कि वह देश की सबसे पुरानी व सिद्धांतवादी पार्टी का सिपाही है। डॉ. दोगने ने कहा कांग्रेस का इतिहास गौरवशाली है। कांग्रेस जिलाध्यक्ष लक्ष्मीनारायण पवार ने कहा कांग्रेस गांधी व नेहरू की विचारधारा को अपने जीवन में आत्मसात कर जनता की सेवा में लगी हैं। पवार ने कहा कांग्रेस राजनीति के लिए नहीं बल्कि देश के सर्वांगीण विकास के लिए इस पेशे में दशकों से लगी है। उन्होंने जन अपेक्षाओं को पूरा करने का विश्वास दिलाया। सभा में अन्य वक्ताओं ने भी विचार रखे। कार्यक्रम में हरिमोहन शर्मा, मोहन विश्नोई, सुखराम वामने, दिनेश गुर्जर, मदन गौर, महेश राठौर आदि मौजूद रहे।
bho_Deva awa_Deva bho_Deva hin_Deva